prāṇadā́ apānadā íti sárve haité prāṇā yò 'yámagníścitaḥ sa yádetāmátrātmánaḥ paridāṃ na vádetā́tra haivā̀syaiṣá prāṇā́nvr̥ñjītā́tha yádetāmátrātmánaḥ paridāṃ vádate tátho hāsyaiṣá prāṇānná vr̥ṅkte prāṇadā́ apānadā́ vyānadā́ varcodā́ varivodā ítyetaddā́ me 'sī́tyevaìtádāhānyā́ṃste asmáttapantu hetáyaḥ pāvakó asmábhyaṃ śivó bhavéti yáthaiva yájustáthā bándhuḥ